عظيم برطانيا جي بادشاهت

عظيم برطانيه (Great Britain)، The American Pageant, Volume 1, Cengage Learning (2012). سرڪاري طور تي عظيم برطانيه جي بادشاهت (Kingdom of Great Britain) 1707ع کان 1800ع جي آخر تائين اولهائين يورپ ۾ هڪ خودمختيار رياست هئي، جيڪا سال 1706ع جي يونين جي معاهدي ذريعي ٺاهي وئي هئي ۽ يونين جي قانون 1707ع جي ذريعي منظور ڪئي وئي هئي، جنهن انگلينڊ جي بادشاهت (ويلز سميت) ۽ اسڪاٽلينڊ جي بادشاهت کي، هڪ واحد بادشاهت ٺاهڻ لاءِ متحد ڪيو، جيڪا برطانيه جي سڄي ٻيٽ ۽ ان جي ٻاهرين ٻيٽن کي، آئل آف مين ۽ چينل ٻيٽن جي استثنا سان، شامل ڪندي هئي. وحداني رياست ويسٽ منسٽر جي محل ۾ هڪ واحد پارليامينٽ جي ذريعي هلائي ويندي هئي، پر الڳ الڳ قانوني نظام، انگريزي قانون ۽ اسڪاٽ قانون استعمال ۾ رهيا ۽ اهڙي طرح تعليمي نظام ۽ مذهبي ادارا الڳ الڳ هئا. چرچ آف انگلينڊ ۽ چرچ آف اسڪاٽلينڊ، انگلينڊ ۽ اسڪاٽلينڊ جي قومي گرجا گهرن جي حيثيت سان باقي رهيا.

اڳوڻي الڳ الڳ بادشاهتون 1603ع ۾ تاجن جي اتحاد کان وٺي  جڏهن اسڪاٽلينڊ جو جيمس ڇئون انگلينڊ ۽ آئرلينڊ جو گڏيل بادشاهه ٿيو، ذاتي اتحاد ۾ هيون. جيمس جي دور کان وٺي (جيڪو پاڻ کي "عظيم برطانيه جي بادشاهه" طور حوالو ڏيڻ وارو پهريون شخص هو)، انگلينڊ ۽ اسڪاٽلينڊ جي قانون ساز  ٻنهي طرفان، برطانيه ٻيٽ جي ٻن مکيه زميني بادشاهتن جي وچ ۾ هڪ سياسي اتحاد قائم ڪرڻ ۽ ختم ڪيئن لاء بار بارڪوششون ڪئي ويون. جئين ته راڻي اين () هڪ واضح پروٽسٽنٽ وارث پيدا نه ڪيو، تخت جي جانشيني جو معاملو خطري ۾ پئجي ويو. ٻنهي ملڪن ۾ جانشيني جا قانون مختلف هئا ۽ رومن ڪيٿولڪ هائوس آف اسٽوارٽ، جن کي سال 1688ع جي شاندار انقلاب ۾ جلاوطن ڪيو ويو هو، جو اسڪاٽلينڊ جي تخت تي واپسي جو خطرو پيدا ٿيو.

نتيجي ۾ بادشاهت، جيڪا پنهنجي شروعات کان ئي آئرلينڊ جي بادشاهت سان قانون سازي ۽ ذاتي اتحاد ۾ هئي، برطانيه جي پارليامينٽ آئرلينڊ کي سياسي اتحاد ۾ شامل ڪرڻ جي شروعاتي ڪوششن جي مزاحمت ڪئي. نئين گڏيل بادشاهت جا شروعاتي سال جيڪوبائٽ بغاوتن، خاص طور تي 1715ع ۾ جيڪوبائٽ جي عروج، سان نشان لڳل هئا. هئنوور بادشاهن جي نسبتي نااهلي جي نتيجي ۾ پارليامينٽ جي طاقتن ۾ واڌ ٿي ۽ رابرٽ والپول جي عروج واري دور ۾ هڪ نئون ڪردار، "وزيراعظم" ابھريو. سال 1746ع ۾ اسٽوارٽن جي مقصد لاءِ شڪست سان جيڪوبي مهمون ختم ٿي ويون. 

هانوورين سلسلي جا بادشاهه جارجيئن دور کي پنهنجا نالا ڏنا ۽ "جارجيئن" اصطلاح عام طور تي جارجيائي فن تعمير لاءِ سماجي ۽ سياسي تاريخ جي تناظر ۾ استعمال ٿيندو آهي. "آگسٽن ادب" اصطلاح اڪثر ڪري 1700-1740 جي عرصي ۾ آگسٽن ڊراما، آگسٽن شاعري ۽ آگسٽن نثر لاءِ استعمال ٿيندو آهي. "آگسٽن" اصطلاح قديم رومن سلطنت کان ڪلاسيڪل لاطيني جي اثر جي اعتراف ڏانهن اشارو ڪري ٿو.

ست سالن جي جنگ ۾ فتح برطانوي سلطنت جي غلبي جو سبب بڻي، جيڪا هڪ صدي کان وڌيڪ عرصي ۾ سڀ کان وڏي عالمي طاقت بڻجي وئي. برطانوي سامراج ايسٽ انڊيا ڪمپني جي واپاري ۽ فوجي توسيع ذريعي هندستان ​​تي غلبو حاصل ڪيو. فرانس جي خلاف جنگين ۾، ان اپر ۽ لوئر ڪينيڊا ٻنهي جو ڪنٽرول حاصل ڪيو ۽ آمريڪا جي جنگ آزادي ۾ شڪست کائڻ تائين، ان جو تيرهن ڪالونين تي به غلبو هو. 1787ع کان، برطانيه نيو سائوٿ ويلز جي نوآبادي شروع ڪئي، جڏهن پهرين سامونڊي ٻيڙي آسٽريليا ڏانهن ڏوھين جي نقل و حمل جي عمل ۾ روانا ڪيو. برطانيه فرانسيسي انقلابي جنگين ۾ هڪ اڳواڻ جنگجو هو. 

عظيم برطانيه کي پهرين جنوري، 1801ع تي برطانيه ۽ آئرلينڊ جي گڏيل بادشاهت ۾ جارج ٽيون پاران، آئرلينڊ جي بادشاهت کي ضم ڪرڻ لاءِ، برطانيه ۽ آئرلينڊ پاران نافذ ڪيل يونين 1800ع جي قانونن  جي تحت، ضم ڪيو ويو.

تاريخ
عظيم برطانيا جي بادشاهت (Kingdom of Great Britain) اتر اولهه يورپ ۾ 1707 کان 1801 تائين هڪ آزاد رياست هئي. اها 1 مئي 1707 تي انگلينڊ جي سلطنت ۽ اسڪاٽ لينڊ جي سلطنت جي وچ ۾ سياسي اتحاد سان وجود ۾ آئي.

حوالا

ٻاهريان ڳنڍڻا

 The Treaty of Union، اسڪاٽلينڊ جي پارليامينٽ
 Text of Union with England Act
 Text of Union with Scotland Act

زمرو:عظيم برطانيه جي بادشاهت
زمرو:اڳوڻي سلطنتون
زمرو:ويلز ۾ 18هين صدي 
زمرو:انگلينڊ ۾ 18هين صدي
زمرو:اسڪاٽلينڊ ۾ 18هين صدي 
زمرو:اڳوڻي عيسائي رياستون 
زمرو:يورپ جا اڳوڻا ملڪ
زمرو:يورپ جي قديم تاريخ
زمرو:گڏيل بادشاهت جي تاريخ
زمرو:يورپ جون اڳوڻيون بادشاھتون
زمرو:گڏيل بادشاهت جي قديم تاريخ
زمرو:1707ع ۾ قائم ٿيل رياستون ۽ علائقا
زمرو:گڏيل بادشاهت ۾ 1707ع جا ادارا 
زمرو:برطانيه ۾ 1800ع جا ادارا 
زمرو:يورپ ۾ 1707ع جا ادارا 
زمرو:يورپ ۾ 1800ع جا ادارا 
زمرو:رياستون ۽ علائقا جيڪا 1801ع ۾ ختم ٿيا